《彦行和梅诗甚工辄次元韵》
宋代·李之仪

春风不拣尊前客，未必藜羹输肉食。玲珑点缀移月窟，谁谓吾家最先得。

直从去腊约为伴，旦旦相看无倦色。朝披日彩烂迎东，夜插斗杓寒挂北。

拟将西子作孤注，对与春工分一掷。又疑妖冶渎清真，子细筹量信难域。

发狂不意落纸上，胜句争来共推坼。诸郎独殿语尤老，似欲尘埃剧湔拭。

不惟诗社顿光辉，枝上分明过于昔。

作者简介：李之仪(1038～1117）北宋词人。字端叔，自号姑溪居士、姑溪老农。汉族，沧州无棣（庆云县）人。哲宗元祐初为枢密院编修官，通判原州。元祐末从苏轼于定州幕府，朝夕倡酬。元符中监内香药库，御史石豫参劾他曾为苏轼幕僚，不可以任京官，被停职。徽宗崇宁初提举河东常平。后因得罪权贵蔡京，除名编管太平州（今安徽当涂），后遇赦复官，晚年卜居当涂。著有《姑溪词》一卷、《姑溪居士前集》五十卷和《姑溪题跋》二卷。